tomron87/hebrew-wikipedia-sentences-corpus huggingface dataset:
היא הוגדרה כתנועת הארה ובוטלה (או ירדה למחתרת) יחד עם כל המסדרים החופשיים בבוואריה בשנת 1784 כאשר השליט החדש של בוואריה, קארל תאודור, אסר את קיומם.
ייתכן כי חברים אחדים בתנועתו של יעקב פרנק הצטרפו בשלב מסוים לאילומינטים.
"טרילוגיית אילומינטוס" של רוברט אנטון וילסון ורוברט שיי, שיצאה לאור בשנת 1975, תוארה על ידי מחבריה כ"מעשיה לאנשים בעלי פרנויה".
היא התבססה במקור על מכתבים שקיבלו מחבריה, ששימשו עורכי משנה של המגזין פלייבוי מקוראים על תאוריות קשר שונות ומשונות.
האילומינטי ממלאים חלק חשוב בספרו של דן בראון "מלאכים ושדים", שם הם מוצגים כאחווה אנטי-קתולית קיצונית שמנסה להשמיד את קריית הוותיקן.
כן מופיעים אזכורים רבים לאילומינטי בספריו של אומברטו אקו "המטוטלת של פוקו" ו"בית הקברות של פראג".
הסדרה "גרוויטי פולס" מזכירה בתוכה הרבה מאוד סמלים שקשורים לאילומינטי.
בחברת מארוול קומיקס ישנה קבוצה בשם אילומינטי, בה חברים נציגים מתחומים שונים שמטרתם לנטרל איומים על יקום מארוול.
בשנת 1981 הוציא סטיב ג'קסון (Steve Jackson) לשוק את משחק הקלפים "אילומינטי", שבו כל שחקן משחק סוג אחר של קונספירציה המנסה להשתלט על העולם והשוכנים בו.
השליטה בעולם מושגת לאחר שהקונספירציה אותה משחק השחקן משתלטת על די קבוצות (כמו המאפיה, ה-FBI ועוד) המסוגלות לתקוף את השחקנים היריבים ולנצח.
בסרט האימה "הסר חבר: רשת אפלה", האנטגוניסטים הם חברי ארגון זדוני סודי הפועל ברשת האפלה, ומתאפיין ביכולות חובקות עולם המיוחסות לאגודות הסתרים של האילומינטי.
אחד הפרוטגוניסטים בסרט טוען שהאילומינטי הם חלק ממזימה של גוגל, פייסבוק, טוויטר ויוטיוב להפוך בני אדם למוצר.
כאשר אנשי הארגון פורצים למחשב שלו, על צג המחשב מוצג סמל האילומינטי כתמונת רקע.
האילומינטי מופיע בצורה קומית או קונספירטיבית בפרסומות, במהדורות חדשות, בסרטים ובערוצי תינוקות.
בסדרות טלוויזיה האילומינטי מוצג לרוב בצורה מסתורית.
לפעמים מופיעות אגודות פיטיקביות המבוססות על האילומינטי, כמו למשל הקואופרטיב בעונה השמינית של אימה אמריקאית.
בסדרות טלוויזיה מצוירות, האילומינטי והסמל של עין ההשגחה מוצגים בצורה מסתורית או לחלופין בצורה פרודית.
האילומינטי הופיע גם במשחקי וידאו ובמשחקי מחשב רבים, כדוגמת המשחקים GTA V ו"אל תיגע בשום דבר".
אזכור נוסף היה במשחק life is strange - בתחילת המשחק, כשמקס נכנסת לשירותי הבנות, ניתן לראות את סמל עין ההשגחה של האילומנטי.
אילוליסאט (בגרינלנדית: Ilulissat - "הקרחונים"; בדנית: Jacobshavn) היא העיירה השלישית בגודלה בגרינלנד וב-2013 התגוררו בה 4,541 תושבים.
העיירה משמשת גם כעיר הראשה בעירייה הנושאת את שמה (Ilulissat Kommune) ומשתרעת על שטח של 47,000 קמ"ר.
בתחומי העירייה התגוררו במועד הנ"ל 5,005 איש.
העיר שוכנת כ-200 ק"מ מצפון לחוג הארקטי סמוך מצפון למקום בו פוגש פיורד אילוליסאט את מפרץ דיסקו.
הפיורד הוכרז בשנת 2004 כאתר מורשת עולמית.
התיישבות אינואיטים התקיימה באזור משך 4,000 השנים האחרונות לפחות, והיישוב הנטוש סרמרמיוט (Sermermiut) כשני ק"מ מדרום לאילוליסאט, היה בעבר אחד הגדולים בגרינלנד, וב-1727 התגוררו בו 250 איש.
העיירה המודרנית נוסדה בשנת 1741 על ידי הסוחר יקוב סוורין שהקים בה תחנת מסחר, ואשר נקראה יאקובסהאון ("נמל יעקב").
בזכות הפיורד הסמוך העיירה היא אחד היעדים התיירותיים הפופולריים באי ועיקר פרנסתה על התיירות וכן על הדייג.
שדה התעופה של העיירה שוכן סמוך לחוף כארבעה ק"מ מצפון לה.
אורכו של פיורד הקרח אילוליסאט הוא 56 ק"מ, מכיפת הקרח של גרינלנד ועד למפרץ דיסקו.
בקצהו המזרחי שוכן קרחון יאקובסהאון (Jakobshavn Isbræ) שהוא הקרחון השופע ביותר בחצי הכדור הצפוני ומנקז 6.5% מכיפת הקרח של האי.
הקרחון זרם במהירות של 12.6 ק"מ בשנת 2003 והפיק קרח במשקל של כ-20 מיליארד טון.
ישנם גושי קרח כה גדולים הנתקעים בפתחו של הפיורד עד שהגאות גבוהה מספיק כדי לשאת אותם משם או עד שהם קטנים כתוצאה משבירה והינמסות.
גושי הקרח הפורצים אל מפרץ דיסקו, שטים תחילה צפונה וכשהם מגיעים אל מפרץ באפין הם פונים דרומה לעבר האוקיינוס האטלנטי.
גושים אלה עשויים להגיע עד לקו האורך 40 צפון.
מחקרים שנערכו בפיורד הקרח ובקרחון גילו כי מהירות זרימתו עשויה להשתנות באופן קיצוני מעת לעת וכי הוא מגיב במהירות לשינוי באקלים.
במהלך 1985 התקדם הקרחון מרחק של 6.7 ק"מ בלבד.
לאחר מכן האט את מהירותו ל-5.7 ק"מ בשנה בין 1992 ל-1997, ומאז האיץ את מהירותו עד שהגיע למהירות של 12.6 ק"מ בשנת 2003. ההאצה במהירות התרחשה במקביל לצמצום בנפח הקרחון שעומד מאז 1997 על קצב של כ-15 מטר הנגרעים מגובהו מדי שנה.
חוקרי נאס"א מייחסים את ההאצה בהתקדמות הקרחון בשנים האחרונות לתופעת ההתחממות העולמית.
אילונה וינצה-קראוס (בהונגרית: Ilona Vincze-Kraus; 14 בדצמבר 1902 – 17 באוגוסט 1998) הייתה פסנתרנית ומורה ישראלית נודעת לפסנתר.
אילונה קראוס נולדה לאיזידור אדוארד וקרולינה (לינה) לבית לבקוביץ בבודפשט בירת הונגריה.
שם למדה נגינה בפסנתר ב.
בין מוריה היו המלחין בלה בארטוק והכנר ינה הובאי.
בשנת 1923 זכתה בפרס פרנץ ליסט ויצאה למסעות רסיטלים ברחבי אירופה, משנת 1927 במסגרת השלישייה ההונגרית (Magyar Trio) שהקימה עם הכנרת אליז מולנר והצ'לן לסלו וינצה (1904–1990), לו נישאה בשנת 1930.
בשנת 1936 עלתה לארץ ישראל עם בעלה, ועם בנם.
השניים המשיכו את פעילותם המוזיקלית במסגרת התזמורת הסימפונית הארץ ישראלית שהוקמה בסוף 1936 וב.
בשנת 1945 הצטרפו אילונה ולסלו וינצה לחבורת מוזיקאים תל אביביים, ביניהם הכנרים לורנד פניבש ואליס פניבש-רוזנברג, אחותו, הוויולן עדן פרטוש והמלחין בוסקוביץ' להקמת אקדמיה למוזיקה בתל אביב.
בין תלמידיה היו ברוך ארנון, אריה ורדי,דני גוטפריד, נעה בלאס, יוכבד קפלינסקי, רפי קדישזון, נעמי שמר, וחנה אייגנר (בראון).
כמו כן העבירה סדנאות למורי נגינה בארצות הברית.
בשנת 1972 מונתה לפרופסור באוניברסיטת תל אביב.
בשנת 1973 זכתה בפרס הרצל מטעם "התאחדות יוצאי הונגריה בישראל".
בנוסף זכתה בדיפלומות "הזהב", "היהלום" ו"הברזל" של האקדמיה המלכותית בבודפשט (1974, 1985, 1989).
אילונה נובק (בהונגרית: Novák Ilona; 16 במאי 1925 – 14 במרץ 2019) הייתה שחיינית הונגרית, אלופה אולימפית (הלסינקי 1952) ושיאנית עולם.
היא הייתה אחותה המבוגרת של אווה נובק ז'ראר, שהייתה אף היא שחיינית הונגרית, אלופה אולימפית.
שיא הקריירה של אילונה נובק היה בתקופת מלחמת העולם השנייה.
אך באותה זו תקופה לא נערכו משחקים אולימפיים.
באולימפיאדת לונדון (1948) זכתה נובק במקום רביעי במשחה ל-100 מטר גב בתוצאה של 1:18.4 דקות.
בשלב המוקדמות שחתה את המשחה בזמן של 1:17.3 דקות ובשלב חצי הגמר, זמן של 1:17.6 דקות.
כמו כן סיימו נובק וחברותיה, מריה ליטומריצקי, יהודית תמש ואווה סקיי במקום חמישי במשחה שליחות 4x100 מטר חופשי בתוצאה של 4:44.8 דקות.
באולימפיאדת הלסינקי (1952) שימשה נובק כקפטן נבחרת השחייה וזכתה יחד עם חברותיה (היא הייתה השחיינית הראשונה, אחריה יהודית תמש, אחר כך אחותה אווה נובק ז'ראר ובסיום קטלין סוקה) במדליית זהב במשחה ל-4x100 מטר חופשי בשיא עולם חדש 4:24.4 דקות לפני נבחרת הולנד (4:29.0 דקות) ונבחרת ארצות הברית (4:30.1 דקות).
כמו כן השתתפה במשחה ל-100 מטר חופשי וסיימה במקום התשיעי הכללי.
במוקדמות היא קבעה זמן של 1:07.7 דקות.
בשלב חצי הגמר היא שחתה זמן של 1:07.8 דקות אך לא עלתה לשלב הגמר.
את המשחה ניצחה בת ארצה קטלין סוקה (1:06.8 דקות), שנייה הייתה השחיינית ההולנדית הני טרמולן (1:07.0 דקות) ושלישית בת ארצה יהודית תמש (1:07.1 דקות).
לאחר פרישתה משחייה תחרותית עבדה נובק כמורה לחינוך גופני.
כמו כן שימשה כמאמנת התעמלות ושחייה.
בנוסף כיהנה כסגנית נשיא של התאחדות השחייה ההונגרית.
בשנת 1973 זכתה אילונה נובק להיכלל בהיכל התהילה הבינלאומי של השחייה, ביחד עם אחותה.
בין השנים 1938–1956 זכתה ב-54 מדליות זהב בתחרויות לאומיות ובינלאומיות בסגנונות החתירה והגב.
אילון סולן (נולד ב-1969) הוא מתמטיקאי ישראלי פרופסור למתמטיקה באוניברסיטת תל אביב.
תחום עיסוקו העיקרי הוא תורת המשחקים.
סולן החל את לימודיו לתואר הראשון בשנת 1989 באוניברסיטה העברית בירושלים, במתמטיקה ומדעי המחשב.
לאחר מכן, עבר לאוניברסיטת תל אביב, שם קיבל את התואר השני שלו (M.Sc) במתמטיקה.
את תואר הדוקטור קיבל מהאוניברסיטה העברית, בתחום המחקרי של תהליכים סטוכסטיים.
סולן ניהל את תוכנית "בנו ארבל" של אוניברסיטת תל אביב בין השנים 2013 - 2020.
סולן פרסם כמעט 100 מאמרים לאורך שנותיו כחוקר, והשתתף בכתיבת ספרים, כגון הספר "תורת המשחקים / משלר זמיר סולן", בהוצאת מאגנס, יחד עם שמואל זמיר ומיכאל משלר.
אילון לינדנשטראוס (נולד ב-1 באוגוסט 1970) הוא מתמטיקאי ישראלי, פרופסור למתמטיקה באוניברסיטה העברית בירושלים ובאוניברסיטת פרינסטון.
זכה במדליית פילדס בשנת 2010, בזכות מחקריו העושים שימוש בשיקולים הסתברותיים ודינמיים לפתרון בעיות בתורת המספרים.
לינדנשטראוס נולד בשנת 1970 בירושלים, לנעמי וליורם לינדנשטראוס.
הוא גדל בשכונת בית הכרם ולמד בתיכון ליד האוניברסיטה.
חיבורו החזק עם המתמטיקה החל בתיכון, כשלבורנט בית הספר היה נותן לו חידות מתמטיות בהפסקות.
בגיל 18 ייצג את ישראל באולימפיאדת המתמטיקה הבינלאומית וזכה במדליית ארד.
הוא התגייס לתוכנית תלפיות ובמהלך שירותו זכה בפרס ביטחון ישראל.
את שירותו בצה"ל סיים בגיל 26, בדרגת רב-סרן.
ללינדנשטראוס תואר ראשון במתמטיקה ופיזיקה (1991), תואר שני (1995) ותואר דוקטור במתמטיקה, כולם מהאוניברסיטה העברית.
בשנת 1999 קיבל תואר דוקטור, על עבודה שכותרתה "תכונות אנטרופיה של מערכות דינמיות", ונעשתה בהנחייתו של פרופסור בנימין ווייס.
על עבודה זו זכה בשנת 2001 בפרס חיים נסיהו במתמטיקה לדוקטורט מצטיין שאושר בישראל.
לאחר קבלת התואר השלישי, עבר לינדנשטראוס לארצות הברית, שם שהה במכון למחקר מתקדם, באוניברסיטת סטנפורד, במכון קליי למתמטיקה וכן באוניברסיטת פרינסטון, שם מונה לפרופסור.
החל משנת 2009 הוא נושא גם במשרת פרופסור במכון איינשטיין למתמטיקה שבאוניברסיטה העברית, והוא מחלק את זמנו בין האוניברסיטה העברית ואוניברסיטת פרינסטון.
בשנת 2010 זכה לינדנשטראוס במדליית פילדס, שניתנת לצעירים עד גיל 40, ובכך הפך לישראלי הראשון שזכה בפרס זה.
בשנת 2024 מונה לפרופסור למתמטיקה במכון למחקר מתקדם בפרינסטון.
לינדנשטראוס טוען כי סף ההתאמצות שלנו לפתרון חידות ובעיות מתמטיות ירד כתוצאה מהקלות שבחיפוש בגוגל.
הוא אומר שהדרך הטובה ביותר ללמוד היא לחשוב על בעיה לאורך זמן ולהתגבר על הרצון למציאת פתרונות מידיים.
לינדנשטראוס עוסק בתחומי הדינמיקה, בעיקר בנושאי התורה הארגודית.
כמו כן הוא מתמקד בשימושים של התורה הארגודית לבעיות בתורת המספרים.
הוא שיתף פעולה עם מספר מתמטיקאים, בהם ז'אן בורגיין מהמכון למחקר מתקדם, מנפרד איינזידלר וברק וייס.
במאמר משותף עם מנפרד איינזידלר ואנטול קאטוק השיג התקדמות רבה לקראת הוכחת השערת ליטלווד לגבי קירובים דיופניטים.
בעזרת שיטות דינמיות הוכיח לינדנשטראוס גרסה מסוימת של השערת Quantum Unique Ergodicity של פיטר סרנק וזאב רודניק.
בסדרת מאמרים בשיתוף מנפרד איינזידלר, Akshay Venkatesh ו-Philippe Michel הוא ניתח פעולות של טורוסים על מרחבי מנה בעלי עניין בתורת המספרים, כתוצאה מכך הכליל משפטים של הרמן מינקובסקי ושל יורי ליניק.
פרופסור לינדנשטראוס קישר בין תורה טופולוגית, המכונה תורת המימד, ואנטרופיה.
נוסף על כך לינדנשטראוס גם פיתח תורה המבחינה בין מערכות שונות בעלות אנטרופיה אינסופית.
על פיתוח תורה זו וגילוי הקשר בין תורת המימד ואנטרופיה, זכה אילון לינדנשטראוס בפרס ע"ש בלומנטל, על עבודת הדוקטורט הטובה ביותר.
פרס חיים נסיהו במתמטיקה לעבודת דוקטורט.
פרס Salem למתמטיקאים צעירים - 2004.
פרס איגוד המתמטיקה האירופי - 2004.
פרס ארדש של האיגוד הישראלי למתמטיקה - 2009.
פרס פרמה של המכון המתמטי בטולוז - 2009.
נבחר לחבר האקדמיה הלאומית הישראלית למדעים - 2012.
נבחר לאקדמיה אירופיאה - 2012.
לינדנשטראוס נשוי לאביגיל ולהם שלושה ילדים.
אביו, יורם לינדנשטראוס, היה פרופסור במכון איינשטיין למתמטיקה באוניברסיטה העברית, אמו, ד"ר נעמי לינדנשטראוס, הייתה חוקרת במחלקה למדעי המחשב באוניברסיטה העברית ובן דודו של אביו היה השופט ומבקר המדינה מיכה לינדנשטראוס.
אחיותיו הן איילת לינדנשטראוס לרסן, פרופסור למתמטיקה באוניברסיטת אינדיאנה, כנרת קרן, פרופסור לפיזיקה בטכניון וגליה לינדנשטראוס, חוקרת בכירה במכון למחקרי ביטחון לאומי.
אילוח (נקרא גם זיהום, סימום או הסממה; באנגלית: Doping) של מוליך למחצה הוא הוספה של חומר זר בריכוז מזערי למצע כלשהו, לשם הגברת המוליכות החשמלית שלו.
מוליך למחצה נקי מאוד נקרא עצמותי (אינטרינזי) , ולעומתו מוליך למחצה שתכונותיו החשמליות נובעות מהאילוח נקרא לא־עצמותי (אקסטרינזי) .
מוליך למחצה מאולח ברמות גבוהות עד כדי כך, שהתנהגותו דומה יותר למוליך מאשר למוליך למחצה, נקרא מנוון.
מוליך למחצה המאולח בשני סוגי האילוח, n ו־p, במידה שווה נקרא מקוזז ויש לו תכונות דומות למוליך למחצה עצמותי, אם כי מקדם המוליכות שלו נמוך יותר.
אילוח אשר מוסיף אלקטרונים חופשיים יוצר מוליך למחצה מסוג n, מהמילה negative (שלילי) באנגלית, כיוון שנוספים מטענים שליליים הנמצאים ברמות אנרגיה גבוהות בחומר, ועל כן הם חופשיים להוליך זרם חשמלי.
לעומתו, אילוח מסוג p, מהמילה positive (חיובי) באנגלית, יוצר מצבים ריקים במבנה הסריג המולקולרי, מצבים המכונים "חורים", אליהם נכנסים אלקטרונים מאטומים סמוכים, ובכך מייננים את האטומים.
אילוח קפדני ומבוקר של מוליך למחצה הוא היסוד לתעשיית השבבים והמחשבים, שכן לחומרים נקיים או מאולחים מאוד אין התכונות הנדרשות ליצירתם.
אילוח מוליכים למחצה פותח במקור על ידי ג'ון רוברט וודיארד אשר עבד בחברת "ספרי ג'יירוסקופ" במהלך מלחמת העולם השנייה.
הביקוש לעבודותיו בתחום המכ"ם מנע ממנו את האפשרות להמשיך במחקר בתחום אילוח המוליכים למחצה, אולם לאחר שהמלחמה הסתיימה, הפטנט שלו הניח את היסוד לפיתוח מסיבי של החברה שלו.
מאוחר יותר, הוצגו עבודות קשורות במעבדות חברת בל.
מוליך למחצה הוא חומר בעל רמת ביניים של מוליכות, בטווח שבין מבודד למוליך.
כאשר הטמפרטורה שלו עולה, מוליכותו עולה באופן מעריכי.
שבבי צורן נקי הם בעלי מוליכות נמוכה מאוד, עקב הקשרים הקוולנטיים בין האטומים.
קיים הפרש גדול בין האנרגיה של האלקטרונים, אשר נמצאים בתחום אנרגיה הנקרא פס הערכיות, לאנרגיה של הרמות הפנויות בתחום פס ההולכה.
עקב עקרון האיסור של פאולי, אלקטרונים לא יכולים לנוע אם כל המצבים מלאים, שהוא בקירוב המצב במוליך למחצה אינטרינזי, כמו צורן נקי.
הוספה של חומר זר עם אלקטרונים חופשיים מוסיפה רמות אנרגיה אלקטרוניות הסמוכות לפס ההולכה, כך שאלקטרונים עוברים בקלות ביניהן, בעקבות תוספת אנרגיה קטנה מחום או משדה חשמלי, וחופשיים להוליך זרם חשמלי.
אילוח n (n doping) – הוספת אטום בעל אלקטרון ערכיות אחד יותר מאשר בצורן (כמו זרחן).
האלקטרון הנוסף מהווה נושא מטען חופשי, ובכך מגביר את המוליכות.
אילוח p (p doping) – הוספת אטום בעל פחות אלקטרון ערכיות אחד פחות מאשר בצורן (כמו בור או אבץ); החסר באלקטרון מאפשר לאלקטרונים מקום רב יותר לנוע, ובכך משפר את המוליכות.
המקום החסר של האלקטרון נקרא גם חור.
בתהליך הגידול של מצע החומר הטהור (בדרך כלל היסוד צורן, הקרוי בלעז סיליקון), מוכנסים לחומר אטומי יסוד זר, אשר יוצר בכל פרוסת סיליקון אילוח ראשוני כמעט אחיד.
כדי להגדיר אלמנטים רצויים במעגל, אזורים נבחרים מאולחים עוד יותר, על ידי פעפוע או השתלה של יונים.
השיטה השנייה נפוצה יותר בייצור המוני, בשל יכולת השליטה הטובה על התהליך.
מספר אטומי המאלחים אשר נדרשים כדי ליצור הבדל ביכולתו של המוליך למחצה להוליך הוא קטן ביותר.
כאשר מוסיפים מספר קטן (יחסית למספר אטומי החומר הטהור) של אטומי מאלח, בסדר גודל של אחד ל-100 מיליון אטומים (), החומר נקרא "מאולח קלות" (Lightly Doped).
כאשר מוסיפים הרבה אטומים נוספים, בסדר גודל של אחד לעשרת אלפים, החומר נקרא "מאולח בכבדות" (Heavily Doped).
בדרך כלל הסימון הוא +n כאשר המוליך למחצה הוא מסוג n, או +p כאשר המוליך למחצה הוא מסוג p.
אילון קולברג הוא מתמטיקאי ישראלי ופרופסור בבית הספר למנהל עסקים באוניברסיטת הרווארד.
קולברג נולד בשנת 1945 לאירמה וליהושע קולברג, רוקח.
קולברג מחזיק בתואר ראשון (1966), שני (1967) ודוקטורט (1973, בהנחיית ישראל אומן) במתמטיקה מהאוניברסיטה העברית בירושלים.
באותה שנה בה סיים את עבודת הדוקטור שלו נסע לאוניברסיטת הרווארד לשם מחקר פוסט דוקטורט ומשנת 1976 החל גם ללמד בבית הספר למנהל עסקים של הרווארד.
בשנת 1979 חזר לישראל וכיהן פרופסור אורח על תקן מינוי משותף במחלקות למתמטיקה ולכלכלה באוניברסיטה העברית.
בשנת 1981 חזר לארצות הברית ושם הוא מתגורר.
במהלך השנים שלימד בהרווארד לימד בתחומי תורת ההסתברות, כלכלה ניסויית וכלכלה מתמטית, ובעיקר אסטרטגיה עסקית.
הוא אף פיתח קורס בחירה בשם "משחקי מזל ומשחקי אסטרטגיה" (Games of Chance and Games of Strategy) שהיה פופולרי בקרב סטודנטים למנהל עסקים.
קולברג הציג רעיונות תאורטיים מתורת המשחקים וההסתברות ברמה טכנית פשוטה, בעזרת דוגמאות מעשיות ומציאותיות.
בשנת 1997 פיתח ערכת קוביות משחק לימודית בשם Digi-Block, שנועדה להקל על הילדים להבין את השיטה העשרונית ופעולות אריתמטיות.
הרעיון במקור נועד לעזור לילדים בעלי קשיי למידה אך התברר שעזר באותה מידה ואף יותר לילדים מוכשרים במתמטיקה.
זאת כיוון ש-Digi-Block עוזר לילדים להבין את ההוכחה לשיטה העשרונית בייצוג פיזי וכך ההבנה עמוקה יותר ולא מבוססת על דקלום ושינון.
הקוביות היו בשימוש ביותר מ-5,000 כיתות בארצות הברית.
קולברג כיהן בדירקטוריון חברת Individual ואורמת טכנולוגיות, וגם בחברת טבע צפון אמריקה במשך 20 שנה ולאחר מכן בטבע ישראל במשך 3 שנים.
אביו היה אחד מייסדי החברה.
בשנת 1980 נישא לג'וני, יהודיה אמריקאית, והוא אב לשני בנים.
עם היותו תושב ארצות הברית, שומר קולברג על קשר הדוק עם ישראל, ובבעלותו דירה בישראל.
קולברג ערך מספר מחקרים פורצי דרך בתורת המשחקים: בשיווי המשקל של נאש, במשחקים סטוכסטיים ובערך שפלי.
עבודותיו נחשבות לפורצות דרך בתחומן.
אחד המחקרים היותר מפורסמים של קולברג עסק בשיווי המשקל של נאש ונעשה בשיתוף עם ז'אן פרנסואה מרטנס מבלגיה.
ישנו ענף בתורת המשחקים שמסתכל על החיסרון העיקרי בשיווי משקל נאש – לעיתים הפתרון שמתקבל בעזרתו הוא לא הגיוני, פרדוקסלי.
לכן פיתחו ורסיות שונות של המושג שאמורות לתקן את הבעייתיות, אך הן לא מתאימות לכל מקרה פרטי.
כך פיתחו כל פעם גרסה משופרת לשיווי המשקל של נאש בהתאם למקרים פרטיים שונים והגיעו למושג "שיווי משקל משוכלל" לאחר תיקון כל חיסרון בנפרד.
המחקר של קולברג ומרטנס ניסה לפתור את הפרדוקסליות בשיווי המשקל של נאש בדרך שונה – הם בחנו תכונות שונות שיש למשחקים ובדקו האם וכיצד הן מובילות אותם לפתרון.
אחת התכונות העיקריות הנבדקות היא אינווריאנטיות (נראות מקסימלית).
דרך הסתכלות על התכונות הגיעו הצמד לפתרון כולל ו"נקי".
המושג שפיתחו במחקרם נקרא "שיווי משקל יציב".
שאלה בעייתית לשאלה בתחום המשחקים הסטוכסטיים (משחקים שיש בהם משתנים אקראיים.
כלומר, כל פעולה משנה את המשחק עצמו.
משחקים אלה מורכבים יותר לניתוח מבחינה מתמטית), היא מה התוצאה, התשלום, כיוון שכל שלב במשחק מוביל משחק חדש.
אם כן, ההיגיון יציע לחשוב על המשחק האינסופי, והתוצאה תהיה ממוצע התוצאות בכל שלב – ישנן שתי שיטות קלאסיות לחשב ממוצע של סדרה אינסופית.
התוצאה העיקרית במחקר שערך קולברג יחד עם פרופסור טרומן מאוניברסיטת ייל, היא ששתי השיטות אכן מובילות לאותה התוצאה.
עבודה מהזמן האחרון שנעשתה בשיתוף עם פרופ' נוימן עוסקת בערך שפלי – אחד הפתרונות למשחקים בצורת פונקציה רבת משתתפים.
ערך שפלי הוא פתרון שפותח עבור משחקים שיתופיים.
העבודה של קולברג ונוימן הייתה החלה של אותו פתרון עבור משחקים אסטרטגיים.
אִילוֹן ריב מאסק הוא איש עסקים, יזם, משקיע ומשפיען אמריקאי-קנדי יליד דרום אפריקה.
מאסק הוא המייסד, המנהל הכללי, מנהל הטכנולוגיות הראשי והמעצב הראשי של חברת SpaceX; המנהל הכללי וארכיטקט המוצר של חברת טסלה; הבעלים של תאגיד אקס; המייסד של The Boring Company; שותף בהקמת החברות ניוראלינק, PayPal ו־OpenAI.
ב-20 בינואר 2025 מונה יחד עם ויווק רמאסוואמי לראשות המחלקה ליעילות הממשל על ידי נשיא ארצות הברית, דונלד טראמפ, מאסק לא כיהן בתפקיד זה בפועל אלא שימש כיועץ לנשיא, והחזיק בתפקיד 129 יום.
בתחילת 2021 אילון מאסק הפך לאיש העשיר בעולם עם הון של כ־200 מיליארד דולר.
ב-1 באוקטובר 2025 נאמד הונו בכ־500.1 מיליארד דולר לפי פורבס.
בשנת 2018 הוענק לו תואר עמית החברה המלכותית בבריטניה והוא דורג במקום ה־25 ברשימת האנשים החזקים בעולם לפי "פורבס".
ב־2022 רכש את הרשת החברתית המקוונת טוויטר (ושינה את שמה ל-X).
מאסק, על פי אבחון עצמי, הוא בעל תסמונת אספרגר (אוטיזם בתפקוד גבוה).
למאסק ישנם לפחות 14 ילדים מ-4 נשים.
אילון מאסק נולד וגדל בפרטוריה שבדרום אפריקה למשפחה נוצרית ממוצא אירופאי.
אביו, ארול גרהם מאסק, מהנדס אלקטרומכניקה, טייס, ימאי, יועץ ויזם נכסים יליד דרום אפריקה.
אמו, מיי הלדמן מאסק, דיאטנית ודוגמנית ילידת קנדה.
למאסק אח צעיר בשם קימבל (יליד 1972), שהיה שותפו העסקי בתחילת דרכו ואחות צעירה בשם טוסקה (ילידת 1974) קולנוענית שמנהלת את חברת שירותי הסטרימינג Passionflix.
כשנתיים לאחר גירושיהם בחר מאסק להתגורר בעיקר עם אביו בדרום אפריקה בפרברי פרטוריה, מאחר שאחיו בחרו לגור עם אמם, החלטה שעליה הביע מאוחר יותר חרטה.
מאסק תיאר את אביו כ"אדם נורא [...] כמעט כל דבר רע שאפשר להעלות על הדעת – הוא עשה".
ב–2025 התפרסם כי חמישה מילדיו של ארול הגישו כנגדו תלונות על הטרדה מינית.
בילדותו היה מאסק קורא נלהב, ובגיל 10 החל להתעניין במחשוב.
הוא למד לתכנת באופן עצמאי ובגיל 12 מכר משחק מחשב שיצר בשם "Blastar" למגזין PC and Office Technology בכ־500 דולר.
מאסק ציין שמספרי סדרת המוסד למד שצריך "לנסות לבחור בפעולות שיכולות להאריך את הציוויליזציה, למזער את הסיכויים לעידן אפל ולקצר עידן שכזה אם מתרחש".
כילד נשלח על ידי אביו לגן יהודי שהתנהל בעברית ולאחר מכן למד בבית ספר יסודי פרטי ווטרקלוף בפרטוריה והמשיך לבית ספר תיכון ציבורי נוצרי בריאנסטון.
את לימודי התיכון סיים מאסק בבית ספר לא מסובסד לבנים בלבד בפרטוריה (Pretoria Boys High School) שנודע גם בשם "התיכון לבנים".
מתוך אמונה ש"באמריקה אפשר לעשות דברים גדולים, יותר מכל מדינה אחרת בעולם" היה מאסק נחוש לעבור לארצות הברית חרף רצונו של אביו שימשיך את לימודיו בקולג' בפרטוריה.
ביוני 1989, כאשר היה מאסק בן 17, עבר לקנדה במטרה להגיע משם לארצות הברית, בניגוד לרצונו של אביו.
לפני המעבר לקנדה, למד מאסק באוניברסיטת פרטוריה במשך חמישה חודשים.
לאחר שהגיע לקנדה בשנת 1989 החל ללמוד באוניברסיטת קווינ'ס, וכך נמנע משירות חובה בצבא הדרום-אפריקאי במולדתו.
בשנת 1992 עזב את קנדה והחל ללמוד כלכלה ופיזיקה באוניברסיטת פנסילבניה.
הוא סיים את לימודיו בשנת 1997, עם תואר ראשון (BA) בכלכלה מבית הספר וורטון ותואר ראשון (BS) בפיזיקה מהקולג' לאמנויות ולמדעים.
בקיץ 1994 עבר מאסק שתי התמחויות בעמק הסיליקון, אחת בסטארט אפ לאחסון אנרגיה בשם Pinnacle Research Institute, שחקר אולטרה־קבלים אלקטרוליטיים לאחסון אנרגיה, והשנייה בפאלו אלטו בסטארט אפ Rocket Science Games.
ברוס ליק, שהיה המהנדס הראשי של QuickTime של אפל והעסיק את מאסק אמר עליו ש"הייתה לו אנרגיה ללא גבולות.
בתקופה ההיא לילדים לא היה ידע לגבי חומרה או איך דברים עובדים, אבל לו היה רקע והוא לא פחד ללכת ולנסות להבין דברים".
בשנת 1995 התקבל מאסק לתוכנית תואר שני בפיזיקה אנרגטית והנדסת חומרים באוניברסיטת סטנפורד שבקליפורניה.
בסופו של דבר הוא נשר מסטנפורד לאחר יומיים והחליט במקום זאת להקים סטארט אפ בתחום האינטרנט.
עזיבת התואר גרמה לכך שמאסק היה שוהה בלתי חוקי בארצות הברית ועבד באופן לא חוקי.
מצב זה הוסדר רק לאחר כשנה.
בשנת 1995, לאחר שפרש מלימודי התואר השני באוניברסיטת סטנפורד, הקים מאסק יחד עם אחיו קימבל ועם גרג קורי את חברת Zip2 .
את הכסף להקמה גייסו מקבוצה קטנה של אנג'לים בעמק הסיליקון.
הם שכרו משרד קטן בפאלו אלטו, ופיתחו ושיווקו מדריך עירוני אינטרנטי עבור ארגוני חדשות.
לדברי מאסק, לפני הצלחת החברה לא היה באפשרותו לשכור דירה, והוא ישן במשרד של החברה.
החברה גם לא יכלה לרכוש יותר ממחשב אחד והדבר השפיע על פעילותה.
לדברי מאסק: "האתר היה פעיל במהלך היום, ואני תכנתתי אותו בלילה, שבעה ימים בשבוע, כל הזמן".
בפברואר 1999 רכשה קומפאק את Zip2 תמורת 307 מיליון דולר, במטרה למזג אותה עם AltaVista שהייתה בבעלותה.
מאסק, שהחזיק ב־7% מהחברה, הרוויח 22 מיליון דולר מהעסקה.
במרץ 1999 השתמש מאסק ברווחיו ממכירת Zip2 והקים את שירות הפיננסים המקוון X.com שהתמזג כעבור שנה עם חברת Confinity.
לאחר המיזוג עסקה החברה בתשלומים באמצעות דואר אלקטרוני תחת הדומיין PayPal.
מאסק כיהן כמנכ"ל החברה עד להדחתו באוקטובר 2000. בפברואר 2001 הוחלט לשנות את שם החברה ל-PayPal ובאוקטובר 2002 היא נרכשה על ידי eBay תמורת מיליארד וחצי דולר.
מאסק היה בעל המניות מרכזי בחברה במועד רכישתה, כ־11.7%.
בשנת 2017 רכש מאסק את הדומיין X.com מ־PayPal בטענה כי לדומיין ערך רגשי עבורו.
ביוני 2002 הקים מאסק את חברת SpaceX, או בשמה המלא: Space Exploration Technologies Corporation, ומכהן מאז כמנכ"ל וכמנהל טכנולוגי.
החברה מפתחת טילי חלל, לווייניים וחלליות.
החברה שמה לה למטרה להגיע לכוכב הלכת מאדים.
מוצריה כוללים את המשגרים פאלקון 1, פאלקון 9, ופאלקון כבד.
עוד פיתחה החברה את חללית המטען דרגון 1.0 ואת אחותה המאוישת דרגון 2.0, והיא מפתחת את הטיל סטארשיפ, בעל משגר שבנוי לשימוש חוזר.
חברת סטארלינק היא חברה-בת של ספייס X.
החברה מספקת שירותי אינטרנט בכל מקום בעולם, באמצעות לווייני התקשורת שלה הסובבים בחלל את כדור הארץ.
טסלה (במקור: טסלה מוטורס) הוקמה והתאגדה ביולי 2003 בידי שני מהנדסים בשם מארטין איברארד ומארק טארפינינג, אשר מימנו את החברה עד סדרת גיוס הממון הראשונה.
למארטין ומארק היה תפקיד פעיל בהתפתחות הצעירה של החברה עוד לפני מעורבותו של מאסק.
בפברואר 2004, הצטרף מאסק לחבר הדירקטוריון של החברה והנהיג את סדרת גיוס המימון הראשונה בתור יושב ראש הדירקטוריון.
שלושתם האמינו בעתיד החברה על סמך ההשראה ששאבו מאב הטיפוס של מכונית הספורט החשמלית הראשונה של טסלה, הטסלה רודסטר (Tesla Roadster).
מאסק לקח תפקיד פעיל בחברה וניהל את עיצוב מוצר הרודסטר אך לא היה מעורב בעסקיה היומיומיים של החברה.
עקב המשבר הכלכלי העולמי ב־2008 וסדרת אי הסכמות בניהול החברה ב־2007, השתלט מאסק על החברה ואיברארד נאלץ לעזוב אותה.
מאסק נטל על עצמו את תפקידי המנכ"ל והארכיטקט הראשי של המוצרים.
נכון לשנת 2023, מאסק מכהן כמנכ"ל יצרניות רכב למשך התקופה הארוכה ביותר שנראתה בתעשיית ייצור הרכב העולמית.
החברה הקימה מערך ייצור לדוגמה לאחר קשיים רבים, ונחשבת כמובילה בפיתוח עתידי של טכנולוגיות לצבירת אנרגיה כולל חברת בת למכירת צבירה ושימור טכנולוגיות שמש ורוח באמצעות קולטי אנרגיות ורעפים וסוללות שומרות אנרגיה בבתים ממבנים אחרים.
למטרה זו הקים חברת בת נוספת המעסיקה מתקן ייצור ענק (מגה פקטורי) לציוד ולסוללות.
טסלה בנתה לראשונה את מכונית הספורט החשמלית שלה, טסלה רודסטר, בשנת 2008, עם מכירות של כ־2,500 כלי רכב ל־31 מדינות.
טסלה החלה למסור את הדגם Model S בעל ארבע הדלתות ב־22 ביוני 2012. הדגם זכה להצלחה שהובילה לזינוק במחיר מניית החברה בבורסת נאסד"ק.
היא חשפה את המוצר השלישי שלה, Model X, שמכוון לשוק רכבי השטח / המיניוואנים, ב־9 בפברואר 2012; עם זאת, ההשקה של דגם X עוכבה עד ספטמבר 2015. בנוסף למכוניות משלה, מכרה טסלה מערכות הינע חשמליות לדיימלר עבור ה־Smart EV, מרצדס B-Class Electric Drive ו־Mercedes A Class, וטויוטה עבור RAV4 EV.
מאסק הצליח להכניס את שתי החברות הללו כמשקיעות לטווח ארוך בטסלה.
ב־9 באוקטובר 2014 הודיעה החברה על דגם P85D.
דגם זה מהווה שדרוג לטסלה S ובכלל זה, התקנת שני מנועים במקום אחד, שילוב של "בקרת שיוט מסתגלת" הנשענת על מצלמות, מכ"ם וחיישני אולטרה-סאונד ואופציה לשני סוגי סוללות (הנבדלים זה מזה בעיקר בקיבול, ובהתאם, מאפשרים טווחי נסיעה שונים באותם תנאי דרך והתנהגות נהג).
בספטמבר 2018 הגיע מאסק לפשרה עם הוועדה לניירות ערך ולבורסות (SEC) בעקבות תביעה על הטעיית משקיעים, לאחר שפרסם בטוויטר על כוונה להפוך את טסלה לחברת פרטית ואחר כך חזר בו.
במסגרת הפשרה יפרוש מאסק באופן טכני מתפקידו כיו"ר טסלה וישלם קנס של 20 מיליון דולר, אך עדיין ימשיך להנהיג את החברה.
במרץ 2021 מאסק הודיע כי תפקיד המנכ"ל שבו החזיק יכונה "טכנוקינג" (Technoking), טכנו-מלך, של חברת טסלה.
בנובמבר 2021 פרסם סקר בחשבון הטוויטר שלו, ובו שאל את הגולשים האם כדאי לו למכור 10% מהמניות שהוא מחזיק בהן בחברה.
מאסק התחייב לפעול לפי תוצאות הסקר.
כעבור יומיים, 58% מ־3.5 מיליון הגולשים שהשתתפו בסקר השיבו בחיוב.
מאסק אמור היה להרוויח 25 מיליארד דולר מהמכירה.
בסופו של דבר, מאסק הפסיד מהמכירה 50 מיליארד דולר בתוך יומיים, בממוצע של הפסד 1.2 מיליארד דולר בשעה.
זהו ההפסד הגדול ביותר שחווה אי פעם אדם מבחינה כלכלית ביומיים.
טסלה סמי, המשאית הכבדה הראשונה של החברה, נמסרה לפפסיקו בדצמבר 2022. בהצגתה ב-2019 סיפר מאסק כי המשאית, המונעת על ידי סוללות לטווח ארוך, תקטין את פליטת הכבישים המהירים, תנצח את דגמי הדיזל הקיימים הן בבטיחות והן בכוח, גם כאשר מומחים נשארים סקפטיים.
אף על פי שצי המשאיות מהווה רק 2% מצי הרכב הכללי, תרומתו לזיהום האוויר בשל השימוש בדלק ושעות השימוש הרבות היא כ-25% מסך הזיהום הכללי.
לטסלה קונספט של מפעלים גדולי ממדים הממעטים להשתמש בקבלני משנה, תוך ייצור והרכבה של מקסימום רכיבים בעצמם, הנקרא "גיגה-מפעל" (GigaFactory).
מפעלים אלו גם מייצרים באמצעות פאנלים סולריים חלק ניכר מהחשמל שהם צורכים.
מפעלי הענק של טסלה כוללים את גיגה ברלין, גיגה נבדה, גיגה שאנגחאי, גיגה טקסס, גיגה ניו יורק.
מאסק הוא בעל המניות הראשי ויושב הראש בחברת סולאר סיטי העוסקת בעיקר בהתקנת לוחות סולאריים ובפיתוח אנרגיה סולארית.
בשנת 2016 יסד מאסק יחד עם שותפים נוספים חברת הזנק בתחום הנוירוטכנולוגיה בשם ניוראלינק שמטרתה לאפשר ממשק בין המוח האנושי לבינה מלאכותית.
החברה מפתחת שתל מוחי שמטרתו לעזור לאדם להשתלב עם תוכנה ועם ההתקדמות בתחום הבינה המלאכותית, ובין היתר לשפר את הזיכרון ולאפשר תקשורת ישירה בין המוח לבין מכשירים אלקטרוניים.
בהדגמה שביצעה החברה באוגוסט 2020 תיאר מאסק את אחד ממכשיריה הראשונים כ־"Fitbit בתוך הגולגולת", שעתיד לאפשר ריפוי של שיתוק, חירשות, עיוורון וליקויים אחרים.מדעני מוח רבים ביקרו את טענתו, ובמגזין MIT Technology Review תוארו הצהרות החברה כ"ספקולטיביות ביותר".
ב-2023 החברה הכריזה כי קיבלה את אישור ה-FDA להתחלת הניסוי בהשתלת שבבים בבני אדם, אך ה-FDA הציב מספר תנאים מקדימים לתחילת הניסויים: טיפול בבעיות בסוללת השבבים, מניעת אפשרות של נדידת חוטי השתל בתוך המוח, ואפשרות לחילוץ בטוח של השבב מבלי לפגוע ברקמת המוח.
ב־17 בדצמבר 2016, בעודו תקוע בפקק תנועה, כתב מאסק בטוויטר: "אני הולך לבנות מכונה לקדיחת מנהרות ופשוט להתחיל לחפור".
מאסק הודיע גם כי החברה שתבצע את הפעילות תקרא "The Boring Company", וכחודש מאוחר יותר, בינואר 2017, פרסם כי החפירות יחלו "בעוד כחודש".
באותו החודש החלו דיונים עם גופים רגולטוריים בלוס אנג'לס כדי לאשר את פעילות החברה.
בפברואר 2017 החלה החברה בחפירת "מנהרת ניסיון" ברוחב 9.1 מטרים, באורך 15 מטרים ובעומק 4.6 מטרים, בשטח משרדי SpaceX בלוס אנג'לס, מאחר שהבנייה שם לא דרשה אישורים.
בתחילת שנת 2020 הסתיימה בניית מנהרה מתחת למרכז הכנסים בלוס אנג'לס, ובהמשך השנה מועצת העיר אישרה את הרחבת המנהרה לרשת עירונית.
ב־4 באפריל 2022 הודיע מאסק שרכש 9.2% ממניות טוויטר, מה שהפך אותו לבעל המניות הפרטי הגדול בחברה.
מספר ימים לאחר מכן מאסק הציע לקנות את החברה כולה ב־42 מיליארד דולר, ואמר שאם טוויטר תהיה בידיו, ישנה את חוקיה ויהפוך אותה ל"מרחב אישי וידידותי, שבו לכל אחד יש חופש דעה", וישנה את עונשי החברה למשתמשים העוברים על כלליה, מהעונש הנוכחי (השעיה לצמיתות), ל"פסק זמן".
מנכ"ל החברה באותה תקופה, פראג אגרוואל, נמנע מלהיענות להצעה.
לבסוף, ב־25 באפריל 2022, קיבלה הנהלת טוויטר את הצעת הרכש של מאסק בסכום של 54.20 דולר תמורת כל מניה (44 מיליארד דולר בסך הכול), ובסוף התהליך צפויה החברה להפוך לפרטית.
ב־13 במאי 2022 צייץ מאסק שהעסקה "בהקפאה" ושהוא מעוניין במידע נוסף לגבי השימוש בטוויטר, אף שהוא "עדיין מחויב" לרכישה.
טוויטר טענה בתגובה שהעסקה מחייבת משפטית מרגע שנחתמה, ושאין בכוונתה לפתוח במשא ומתן מחודש.
ב־27 באוקטובר 2022 השלים מאסק את רכישת חברת "טוויטר" (כיום נקראת: הרשת החברתית "X").
מיד לאחר הרכישה פיטר מאסק את המנכ"ל, את מנהל הכספים, ואת האחראית על ענייני משפט ומדיניות בחברה.
מספר שבועות לאחר הרכישה, החזיר מאסק את חשבונו של דונלד טראמפ לפעילות, לאחר שנחסם על ידי ההנהלה הקודמת לפיה החשבון הושעה "בשל סכנה להמשך הסתה לאלימות".
בחודשים לאחר שקנה מאסק את החברה, כמות השיח האנטישמי בפלטפורמה יותר מהוכפלה.
כמו כן, מאסק הפעיל מחדש חשבונות של גזענים ואנטישמים שנחסמו בעבר לאחר שהפיצו תוכן גזעני ואנטישמי.
באוגוסט 2013 הציג מאסק בליווי צוות מהנדסים מהחברות SpaceX וטסלה מוטורס מודל תחבורתי תאורטי של קפסולות נוסעים המוּנָעות על ידי לחץ אוויר בצינור לחץ נמוך, וכיצד ניתן ליישמו ולבנותו בתוואי שבין סן פרנסיסקו ללוס אנג'לס.
המודל מציג כיצד ניתן לשנע אנשים וסחורות בפרק זמן של כ־35 דקות בין הערים.
מאסק אמר שאין באפשרותו לנהל את חברת הייפרלופ בעצמו, אך בכל שנה הוא עורך תחרות בקרב סטודנטים לבחינת דגמי הייפרלופ בצינור וואקום שבמתחם SpaceX.
בדצמבר 2015 הכריז מאסק על הקמת ארגון OpenAI, ארגון ללא מטרות רווח העוסק במחקר בינה מלאכותית.
הארגון שואף לפיתוח בינה מלאכותית חזקה באופן בטוח ומועיל לאנושות.
על ידי הנגשת בינה מלאכותית, מנסה החברה "לנטרל תאגידים גדולים שעלולים להשיג יותר מדי כוח על ידי בעלות על מערכות המוקדשות לרווחים, כמו גם ממשלות שעלולות להשתמש בבינה מלאכותית כדי להשיג כוח ואף לדכא את אזרחיהן".
בשנת 2018 עזב מאסק את הארגון כדי למנוע קונפליקטים עתידיים עם תפקידו כמנכ"ל חברת טסלה, בעוד טסלה הגדילה את מעורבותה בתחום על ידי פיתוח מערכות נהיגה אוטומטיות.
במרץ 2023, חתם מאסק, לצד אנשי מפתח נוספים בתעשיית הטכנולוגיה העולמית, על מכתב פתוח שקרא לעצור את המשך פיתוח הבינה המלאכותית ללא רגולציה והשגחה נאותה, זאת עקב הסיכונים הרבים הטמונים בטכנולוגיה זאת.
במכתב הפתוח הועלתה הדרישה להקפיא את המשך הפיתוח לתקופה של כ־6 חודשים לפחות.
ביולי 2023 הקים מאסק חברה חדשה בשם "xAI".
החברה עוסקת בפיתוח בינה מלאכותית.
על פי הדיווחים, החברה שכרה מהנדסים מגוגל ו-OpenAI.
החברה, המאוגדת בנבדה, רכשה 10,000 יחידות של מעבדים גרפיים לצורך החישובים הנדרשים לפיתוח יכולות בינה מלאכותית.
לפי הדיווחים, מאסק השיג גיוס ראשוני ממשקיעים ב-SpaceX ובטסלה.
בינואר 2024 דווח כי מאסק מגייס כמילארד דולר לפי שווי חברה של 15–20 מיליארד דולר.
בסוף ספטמבר 2025 הודיע מאסק על ייסוד גרוקיפדיה, אנציקלופדיה מקוונת שיתופית שתתחרה בוויקיפדיה, עקב בעיות הטיה כבדות שלטענתו קיימים בוויקיפדיה.
גרוקיפדיה צפויה להיות מיזם תחת חברת xAi ולא חברה עצמאית.
גישתו הכללית נובעת מתפיסת עולם של "חופש ביטוי קיצוני", גרמה לעימותים עם קבוצות המתנגדות לדברי שנאה.
במספר הזדמנויות התבטא בצורה שנתפסה כתמיכה בתוכן אנטישמי, וכשהשתתף בכנס של מפלגת הימין הקיצוני "אלטרנטיבה לגרמניה", אמר כי הגיע הזמן להניח לאשמה על מעשיה של גרמניה במלחמת העולם השנייה ולהביט לעתיד בהתלהבות.
באחת מעצרות התמיכה של טראמפ, הצמיד את ידו הימנית לחזהו ואז הניף אותה מעלה, בתנועה שנתפסה כהצדעה במועל יד, מאידך הוא הסביר שהיא מסמלת "ליבי יוצא אליכם".
הבית הלבן, ארגונים יהודיים וארגונים שעוסקים בזכר השואה גינו התבטאויות ומעשים אלו בחריפות, וחלקם נקטו צעדים כנגד עסקיו של מאסק.
גם חברות גדולות פעלו נגד מאסק בשל מעשים אלו.
מאסק שיתף פוסט שטען כי "סטלין, היטלר ומאו לא רצחו מיליוני אנשים, עובדי המגזר הציבורי שלהם עשו זאת", הליגה נגד השמצה כינתה את הפרסום "מטריד באופן עמוק וחסר אחריות".
מאסק הואשם בכך שהוא מאפשר ומעודד שיח אנטישמי בפלטפורמת X, הן בשל מדיניות חופש הביטוי שהנהיג והן בשל צמצום צוותי הניטור של תוכן שנאה.
ארגונים כמו הליגה נגד השמצה ומכון המחקר Media Matters טענו ש-X הפכה לפלטפורמה מרכזית להפצת שנאה.
בנובמבר 2023 מאסק צייץ תגובה שפורשה כתמיכה בטענה אנטישמית מסורתית על "שליטה יהודית בתרבות", מה שגרם לביקורת בינלאומית רחבה.
בעקבות הציוץ, חברות ענק כמו דיסני, אפל ו-IBM הקפיאו פרסום בפלטפורמה.
מאסק הבהיר מאוחר יותר שמדובר היה באי-הבנה, אך לא התנצל באופן מפורש.
בינואר 2024, מאסק ביקר במחנה אושוויץ יחד עם הרב שמולי בוטח, כחלק מניסיון לתקן את התדמית הציבורית שלו בנושא אנטישמיות.
במהלך הביקור גינה את האנטישמיות באופן נחרץ, ואף אמר כי "האנושות צריכה לוודא שדבר כזה לא יקרה שוב".
שורד השואה גדעון לב, שהשתתף בביקור יחד עם מאסק, טען ש"שימש כאביזר" בביקור, שמאסק "לא היה מחובר" וכי "אנשים משטים בעצמם אם הם חושבים שלמאסק אכפת מהעם היהודי" עקב הביקור.
בת זוגו של לב טענה כי מאסק לא הושפע כלל מהביקור ועסק רק בצילומיו ובנראות שלו.
מאסק הביע פעמים רבות הערכה לחדשנות הישראלית ולחברות טכנולוגיה מישראל.
הוא גם איפשר לישראל להשתמש בלווייני סטארלינק באירועים הומניטריים בעבר.
הוא הביע תמיכה בישראל והבנה לתמרון הצבאי שלה בעזה במסגרת מלחמת חרבות ברזל, תוך ביקורת חריפה על חמאס.
עם זאת, הוא גם תמך בסיוע הומניטרי לעזה על ידי סיפוק אינטרנט לוויני באמצעות סטארלינק לארגוני סיוע.
מאסק ספג ביקורת קשה מישראל ומארצות הברית לאחר שהציע לאפשר לחמאס להשתמש בשירות סטארלינק ברצועת עזה לצרכים הומניטריים – הצעה שנתפסה בישראל כסיוע עקיף לארגון טרור.
לאחר לחץ ממשלתי וביקורת ציבורית, הוא חזר בו.
בדצמבר 2023, מאסק הגיע לביקור פומבי בישראל, נפגש עם ראש הממשלה נתניהו וביקר בקיבוצי עוטף עזה שנפגעו בטבח שבעה באוקטובר.
במהלך הביקור הביע תמיכה בזכותה של ישראל להגן על עצמה.
מאסק תמך במועמדים דמוקרטים באופן קבוע: באובמה בבחירות 2008 ו-2012, בהילרי קלינטון בבחירות 2016 וטען (אך חזר בו) שאף הצביע לג'ו ביידן בבחירות 2020, אך במהלך הבחירות לנשיאות בשנת 2024 התקרב למועמד הרפובליקני דונלד טראמפ.
מערכת היחסים ביניהם, שהתבססה על שיתוף פעולה ואינטרסים משותפים, התהדקה ככל שקמפיין הבחירות התקדם.
עם זאת, בהמשך הדרך החלה להיווצר מתיחות בין השניים, כאשר מאסק תפס נפח ציבורי נרחב והוצג בחלק מהתקשורת ואף בקרב הציבור כ"נשיא בפועל".
פוסטים ברשתות החברתיות העידו כי טראמפ חש שמאסק "גונב את ההצגה" מה שפוגע באגו של טראמפ, ואילו מאסק עצמו הרגיש כי נוצל – במיוחד לאור העובדה שתרם לקמפיין סכום של כ-277 מיליון דולר.
ב-12 בנובמבר 2024 הודיע הנשיא הנבחר של ארצות הברית, דונלד טראמפ, כי הוא ימנה את מאסק לנהל מחלקה ממשלתית חדשה בשם המחלקה ליעילות הממשל.
למרות זאת, מאסק לא נשא בתפקיד במחלקה ממשלתית זו אלא שימש כיועץ לנשיא.
ב-31 במאי 2025, לאחר כהונה קצרה של 129 ימים בלבד, התפטר מאסק מתפקידו.
עם עזיבתו, החל לתקוף בגלוי את מדיניותו של טראמפ, תוך שהוא מביע התנגדות נחרצת להטלת מכסים ולמדיניות התקציב של הממשל.
מאסק תקף בחריפות את הצעת התקציב המכונה "החוק הגדול והיפה", בטענה כי מדובר במהלך חסר אחריות שיוביל להגדלת הגירעון ולפשיטת רגל של המדינה.
טראמפ בתגובה איים לבטל חוזים ממשלתיים עם חברות שבבעלותו של מאסק, כולל SpaceX, מה שהחריף את המתיחות ביניהם.
ב-5 ביוני 2025 פרסם מאסק ציוץ שבו טען כי טראמפ מופיע בתיקי ג'פרי אפשטיין, וכי זו הסיבה שהמסמכים לא פורסמו לציבור.
ההצהרה, שזכתה למיליוני צפיות, עוררה סערה תקשורתית.
טראמפ הגיב בזעם, כינה את מאסק "משוגע" ואיים כי יישא ב"השלכות חמורות" אם יעז להביע תמיכה בדמוקרטים.
העימות הפומבי בין השניים גרר תגובות כלכליות מהירות ומניית טסלה צנחה ב-15%.
ירידה זו תרמה למחיקת כ-150 מיליארד דולר משווי השוק של החברה, וכ-26.4 מיליארד דולר מהונו האישי של מאסק.
לאחר העימות המתוקשר בינו לבין טראמפ, הכריז מאסק ב-2025 על הקמת מפלגה שלישית בשם "מפלגת אמריקה", במטרה לשבור את המבנה הפוליטי הקיים בארצות הברית, הנשלט על ידי שתי מפלגות בלבד.
מאסק לא ביצע שום צעד אופרטיבי להקמה או רישום של המפלגה.
למאסק ישנם 14 ילדים ידועים, אך לפי הוול סטריט ג'ורנל, מקורות קרובים למאסק טוענים כי המספר גבוה בהרבה.
כמו כן, על פי העיתון, מאסק נוהג לחתום על הסכמי סודיות והסכמי תשלום עם נשים כדי שיולידו את ילדיו, ואף נוהג להציע זאת לנשים העובדות תחתיו בחברות שבבעלותו.
בתחקיר שפרסם Business Insider נכתב כי חשף עצמו בפני עובדת בחברה, והציע לה סוס בתמורה לקיום יחסים מיניים.
בשנת 2000 נישא מאסק לכתבת הקנדית ג'סטין וילסון שהכיר בעת לימודיהם באוניברסיטת קווינס.
בנם הראשון מת מוות בעריסה בגיל 10 שבועות.
בשנת 2004 נולדו להם תאומים בהפריה חוץ-גופית, ביניהם בתו ויויאן ווילסון.
בשנת 2006 נולדו לבני הזוג שלישייה.
בשנת 2008 החל מאסק לצאת עם השחקנית האנגלייה טאלולה ריילי והם נישאו בשנת 2010. בינואר 2012 הודיע מאסק על פרידתם.
ביולי 2013 נישאו השניים שוב.
הם התגרשו בפעם השנייה בשנת 2016.
לאחר גירושיו מריילי, בשנת 2017, יצא מאסק עם השחקנית האמריקאית אמבר הרד במשך מספר חודשים.
בשנת 2018 החל מאסק לצאת עם הזמרת הקנדית גריימס.
כשנשאלו על משמעות השם הם אמרו: "ה-X מייצג משתנה לא ידוע, Æ הוא איות של AI (אהבה/בינה מלאכותית) והסיומת של השם, A-12, מתייחסת למטוס שנבנה עבור ה־CIA בשנות השישים.
A-12, כלומר Sr-71, המטוס החביב עלינו.
בלי נשק, בלי אמצעי הגנה, רק מהירות.
נהדר בקרב אך לא אלים".
מרשם האוכלוסין של קליפורניה דחה את השם עקב חוק במדינה הקובע שרק אותיות אנגליות קבילות למתן שמות, ולא מספרים או סימנים.
לבסוף בני הזוג בחרו בשם "X AE A-XII", כשהספרה הרומית XII מחליפה את המספר 12.
בספטמבר 2021 נפרדו מאסק וגריימס לאחר שלוש שנים של זוגיות.
חצי שנה לאחר הפרידה חשפו מאסק וגריימס כי בדצמבר 2021 נולדה להם בת שנייה בהליך פונדקאות.
השם שניתן לה הוא Exa Dark Sideræl, והם ציינו כי בכוונתם לקרוא לה Y.
בשנת 2020 כשהייתה בתו ויויאן ווילסון בת 16, היא יצאה מהארון כאישה טרנסית.
בגיל 18 שינתה את שמה ואת זהותה המגדרית כאישה טרנסית.
היא אינה נושאת את שם משפחתו ובהמשך ניתקה כל קשר עם אביה.
בראיונות לתקשורת, היא טענה "אתה לא איש משפחה, אתה בוגד סדרתי שלא מפסיק לשקר בנוגע לילדים שלך".
בריאיון לג'ורדן פיטרסון אמר מאסק: "הבן שלי מת, הוא נהרג על ידי הנאורות".
הוא הסביר כי בתקופת הקורונה הטעו אותו באיומים שילדו יתאבד, ושכנעו אותו לחתום על מסמכים שאישרו לתת לילדו מעכבי התבגרות שהם "סמים המבצעים עיקור" לדבריו.
את הניכור של בתו והשינוי החד בהשקפותיה הפוליטיות תלה בהשתלטות של נאו-מרקסיסטים על בתי ספר ואוניברסיטאות עילית, שבגינם היא הפכה ל"קומוניסטית" ש"חושבת שכל האנשים העשירים הם מרושעים".
ביולי 2022 נודע כי שבועיים לפני לידת בתו המשותפת עם גריימס בפונדקאות, נולדו למאסק תאומים משיבון זיליס, מנהלת בכירה בהזנק הבינה המלאכותית שלו ניוראלינק.
בביוגרפיה שפורסמה בשנת 2023 התברר כי למאסק ילד משותף נוסף עם גריימס ששמו Techno Mechanicus, בקיצור טאו.
ביוני 2024 נולד צאצא משותף נוסף למאסק ולשיבון זיליס, צאצא מספר 14.
ב־8 במאי 2021 השתתף מאסק כמנחה אורח בתוכנית המערכונים הסאטירית האמריקאית "סאטרדיי נייט לייב" ("SNL"), וחשף כי (על פי אבחון עצמי) הוא בעל תסמונת אספרגר בתפקוד גבוה, הנמצאת על הקשת האוטיסטית.
מאסק השתתף בסדרת האנימציה למבוגרים "ריק ומורטי" העוסקת במדע-בדיוני, כמדבב של דמות המבוססת עליו, ובתפקיד עצמו בסדרת האנימציה "משפחת סימפסון".
כן הופיע בתפקיד קמאו בסדרה "המפץ הגדול" (פרק 9, עונה 9) וכן בסדרת הפריקוול שלה "שלדון הצעיר" (פרק 6, עונה 1).
באפריל 2025 נכלל ברשימת "טיים 100" לשנת 2025 בשל השפעתו המתמשכת והמעורבות הגוברת בזירה הציבורית והפוליטית של ארצות הברית, תוך שימוש בכוחו הכלכלי והטכנולוגי לקידום שינויים מרחיקי לכת במוסדות המדינה ובשיח הציבורי.
אילונה אלק-שהרר (בהונגרית: Elek-Schacherer Ilona; 17 במאי 1907 – 24 ביולי 1988) הייתה סייפת יהודייה-הונגריה.
האלופה האולימפית הראשונה שזכתה פעמיים ברציפות (ברלין 1936 ולונדון 1948) ואלופת העולם ברומח בעלת 18 מדליות, מהן 11 מדליות זהב.
נחשבת לאחת הסייפות הגדולות בהיסטוריה.
אחותה מרגיט אלק סגנית אלופת עולם ברומח אישי (ורשה 1934 וסן רמו 1936).
אחותה הצעירה, מרגיט אף היא הייתה סייפת מצטיינת.
באליפות אירופה בסיף שנערכה בבודפשט, בשנת 1933 זכתה אלק במדליית זהב בתחרות רומח קבוצתי.
באליפות אירופה בסיף שנערכה בוורשה, פולין בשנת 1934 זכתה אלק בשתי מדליות זהב בתחרות רומח אישי ובתחרות רומח קבוצתי.
באליפות אירופה בסיף שנערכה בלוזאן, שווייץ בשנת 1935 זכתה אלק פעם נוספת בשתי מדליות זהב בתחרות רומח אישי ובתחרות רומח קבוצתי.
באליפות אירופה בסיף שנערכה בסן רמו איטליה בשנת 1936 זכתה אלק במדליית כסף בתחרות רומח קבוצתי.
באולימפיאדת ברלין (1936) זכתה אלק במדליית זהב בתחרות רומח אישי.
במדליית הכסף זכתה הלנה מאייר מגרמניה האלופה האולימפית מאמסטרדם 1928 ובמדליית הארד זכתה האלופה היוצאת מלוס אנג'לס 1932 אלן פרייס מאוסטריה, שלוש המנצחות הן יהודיות.
בטקס חלוקת המדליות מאייר לבשה את המדים הרשמיים שכללו את צלב הקרס והצדיעה במועל יד, כמו שאר ספורטאי גרמניה.
באליפות העולם בסיף הראשונה שנערכה בפריז, צרפת בשנת 1937 זכתה אלק בשתי מדליות, מדליית זהב בתחרות רומח קבוצתי ומדליית כסף בתחרות רומח אישי.
עקב מלחמת העולם השנייה לא נערכו שתי אולימפיאדות (1940 ו-1944) וכך נמנע ממנה לזכות במדליות נוספות.
באליפות העולם בסיף שנערכה בהאג, הולנד בשנת 1948 זכתה אלק במדליית כסף בתחרות רומח קבוצתי.
באולימפיאדת לונדון (1948) זכתה אלק במדליית זהב בתחרות רומח אישי והגנה על תוארה לאחר 12 שנים.
במדליית כסף זכתה קארן לחמן מדנמרק ובמדליית ארד זכתה פרייס.
באליפות העולם בסייף שנערכה בסטוקהולם, שוודיה בשנת 1951 זכתה אלק בשתי מדליות, מדליית זהב בתחרות רומח אישי ומדליית כסף בתחרות רומח קבוצתי.
באליפות העולם בסיף שנערכה בקופנהגן, דנמרק בשנת 1952 זכתה אלק במדליית זהב בתחרות רומח קבוצתי.
באולימפיאדת הלסינקי (1952) זכתה אלק במדליית כסף בתחרות רומח אישי.
במדליית זהב זכתה אירנה קמבר-קורנו מאיטליה ובמדליית ארד זכתה קארן לחמן.
באליפות העולם בסיף שנערכה בבריסל, בלגיה בשנת 1953 זכתה אלק במדליית זהב בתחרות רומח קבוצתי.
באליפות העולם בסיף שנערכה בלוקסמבורג, בשנת 1954 זכתה אלק בשתי מדליות, מדליית זהב בתחרות רומח קבוצתי ומדליית כסף בתחרות רומח אישי.
באליפות העולם בסיף שנערכה ברומא, איטליה בשנת 1955 זכתה אלק בשתי מדליות, מדליית זהב בתחרות רומח קבוצתי ומדליית ארד בתחרות רומח אישי.
באליפות העולם בסיף שנערכה בלונדון, בריטניה בשנת 1956 זכתה אלק במדליית ארד בתחרות רומח קבוצתי.
אילומיניישן היא חברת סרטי הנפשה אמריקאית.
החברה הוקמה ב-2007 על ידי כריס מלדנדרי.
מלדנדרי מפיק סרטים של סרטי יוניברסל (חברת בת של NBCUniversal שבבעלות Comcast), אשר מממנת ומפיצה אותם.
בין סרטיה המפורסמים הם "גנוב על הירח", "המיניונים", "לשיר" ו"החיים הסודיים של חיות המחמד".
היא בעלת זיכיון על כלל מוצרי "גנוב על הירח".
אילומיניישן הפיקה 15 סרטים עלילתיים, עם רווח ממוצע של 711 מיליון דולר לסרט.
שלושה מסרטי האולפן – המיניונים (2015), גנוב על העולם (2017) ו-האחים סופר מריו: הסרט (2023) – כולם בין 50 הסרטים המרוויחים ביותר בכל הזמנים, כאשר לאחרון יש את הפתיחה המרוויחה ביותר לסרט אנימציה בהקרנתו הראשונית; בנוסף, שמונה מהסרטים שלהם נמנים בין 50 סרטי האנימציה הרווחיים ביותר.
סרטם הראשון, גנוב על הירח, יצא לאקרנים ב-9 ביולי 2010, וסרטם האחרון, גנוב על החיים, יצא לאקרנים ב-3 ביולי 2024.
סדרת הסרטים הקרובה שלהם כוללת את סופר מריו גלקסי – הסרט ב-3 באפריל 2026 ומיניונים ומפלצות שייצא ב-1 ביולי 2026. בנוסף, תאריך יציאה של 30 ביוני 2027 נשמר לסרט ללא שם.
בשלהי 2007, לאחר שכריס מלדנדרי היה אחראי על הסרטים "עידן הקרח", "רובוטס", "אלווין והצ'יפמאנקס" ו"הורטון שומע מישהו", הוא עזב את חברת ההנפשה של פוקס המאה ה-20. לאחר העזיבה, הוא יזם את Illumination.
בשלהי 2011 רכשה החברה את אולפני Mac Guff אשר הפיקו עבורם את "גנוב על הירח" ו"הלורקס".
בישראל הסרטים מדובבים באולפני אלרום.
לאחר סגירת Walter Lantz Productions במרץ 1972 ולפני יציאת גנוב על הירח, יוניברסל הפיצה בין 1986 ל-2009 מספר סרטי אנימציה שהופקו על ידי אולפנים חיצוניים, בהם אגדה אמריקאית, הנדידה הגדולה, המשפחה המאופפת: הסרט, סרטי אמבלימיישן (פייבל במערב הפרוע, אנחנו חוזרים!
סיפור הדינוזאורים ו-בלטו), , המסע של דספרו, קורליין ו-9. אולפן האנימציה הפנימי של יוניברסל הפיק את ג'ורג' הסקרן (2006).
ב-2007, כריס מלדנדרי עזב את תפקידו כנשיא אולפני האנימציה של אולפני המאה ה-20 ו-Blue Sky Studios, לאחר שפיקח על סרטים כמו עידן הקרח, רובוטס, עידן הקרח 2 והורטון שומע מישהו.
לאחר מכן ייסד את Illumination Entertainment, שהפכה לזרוע האנימציה של יוניברסל, עם הסכם להפקת סרט או שניים בשנה החל מ-2010.
ב-2011, אילומיניישן רכשה את מחלקת האנימציה של אולפן האפקטים הצרפתי "Mac Guff" (שהנפיש את "גנוב על הירח" והלורקס), והקימה את "Illumination Mac Guff" (כיום Illumination Studios Paris).
ב-2016, NBCUniversal רכשה את DreamWorks Animation, אך מלדנדרי דחה הצעה לנהל את שני האולפנים, בטענה כי הוא מעדיף את תהליך היצירה על פני ניהול חברות.
בספטמבר 2022, אילומיניישן הכריזה על מינויו של מייק מון, לשעבר ראש מחלקת האנימציה למבוגרים בנטפליקס, כיועץ קריאייטיב בכיר ועל הקמת "Moonlight", מחלקה שתפיק סרטי אנימציה שיחרגו מז'אנר המשפחה.
בדומה לאולפן האנימציה של סרטי סוני והאחים וורנר הנפשה, אילומיניישן אינה מפיקה את סרטיה באופן פנימי ממשרדיה בסנטה מוניקה, אלא מעבירה את עבודת האנימציה לאולפנים חיצוניים.
רוב סרטיה מונפשים על ידי "Illumination Studios Paris", שנוסדה דרך רכישת "Mac Guff", שהנפישה את גנוב על הירח.
הסרט היחיד שלא הונפש על ידם היה הופ ארנב, שהונפש על ידי Rhythm & Hues Studios.
בהתחלה, האולפן נשען על קבוצת במאים ותסריטאים קבועה, בדומה לפיקסאר.
אילומיניישן פועלת במודל תקציבי נמוך יחסית, עם תקציב של 60–80 מיליון דולר לסרט.
מלדנדרי מקפיד על שליטה בהוצאות, מתוך אמונה שסרטי אנימציה מצליחים אינם חייבים להיות יקרים.
בשוק שבו עלויות ההפקה עוברות לרוב את 100 מיליון הדולרים, הסרטים הראשונים של החברה הופקו בתקציבים נמוכים יחסית: גנוב על הירח בעלות של 69 מיליון דולר והופ ארנב ב-63 מיליון דולר.
החברה שומרת על מודל רזה בעזרת טכניקות אנימציה חסכוניות שמפחיתות עלויות וזמן רינדור.
"האחים סופר מריו – הסרט" ו"גנוב על החיים" הם הסרטים היקרים ביותר של האולפן, עם תקציב של 100 מיליון דולר כל אחד.
אילומיניישן החלה את דרכה עם סרט האנימציה הראשון שלה, גנוב על הירח, שבויים על ידי כריס רנו ופייר קופין ויצא ב-9 ביולי 2010. הסרט היה להצלחה מסחרית עם הכנסות של 56 מיליון דולר בסוף השבוע הראשון ו-543 מיליון דולר ברחבי העולם.
אחריו יצא הסרט הופ ארנב ב-1 באפריל 2011, שהיה שילוב של לייב אקשן ואנימציה ממוחשבת, ובוים על ידי טים היל.
הסרט הכניס 183 מיליון דולר ברחבי העולם.
הסרט הבא היה הלורקס (2012), עיבוד לסיפורו של דוקטור סוס, שגם הוא בוים על ידי רנו.
הסרט פתח עם 70 מיליון דולר בסוף השבוע הראשון והכניס בסך הכול 348 מיליון דולר.
ב-2013 יצא גנוב על המיניונים, שהכניס 970 מיליון דולר והיה לסרט המצליח ביותר של סרטי יוניברסל באותה תקופה.
בשנת 2015 יצא הספין-אוף המיניונים, שהכניס 1.159 מיליארד דולר והפך לסרט האנימציה השני המכניס ביותר בזמנו אחרי לשבור את הקרח.
החיים הסודיים של חיות המחמד (2016) הכניס 875 מיליון דולר, ולשיר שיצא באותה שנה הגיע ל-634 מיליון דולר.
בשנת 2017, גנוב על העולם הכניס 1.034 מיליארד דולר, והפך לסרט האנימציה הרווחי של השנה.
ב-2018 יצא הגרינץ', שהפך לסרט חג המולד המכניס ביותר עם 513 מיליון דולר.
החיים הסודיים של חיות המחמד 2 (2019) הכניס 446 מיליון דולר, ירידה משמעותית מהסרט הראשון.
לשיר 2 (2021) הצליח להפוך לסרט האנימציה הרווחי של מגפת הקורונה עם 408 מיליון דולר.
המיניונים: עלייתו של גרו (2022) הכניס 939 מיליון דולר, והפך לסרט האנימציה המכניס ביותר מאז תחילת המגפה.
בשנת 2023 יצא האחים סופר מריו – הסרט, שהכניס 1.36 מיליארד דולר והפך לאחד הסרטים הרווחיים ביותר של האולפן.
האולפן צפוי להוציא את הסרטים סופר מריו גלקסי – הסרט באפריל 2026, ואת מיניונים ומפלצות ביולי של אותה שנה.
כמו כן האולפן צפוי להוציא פרויקטים נוספים כמו לשיר 3, החיים הסודיים של חיות המחמד 3, ופרויקט מקורי עם פארל ויליאמס.
בנוסף, הם במשא ומתן להפקת סרט אנימציה על ברבי עם חברת מאטל.
סרטים נוספים הנמצאים בפיתוח כוללים את Big Tree, סרט המבוסס על רומן מאויר מאת Brian Selznick מרעיון של מלדנדרי וסטיבן ספילברג.
בנוסף, שתי סדרות קצרות לאינטרנט נמצאות בפיתוח על ידי פייר, ספין-אוף של המיניונים בשם "Who's Who", ששוחרר ב-13 ביולי 2023, וסדרה מקורית בשם Bones Story.
הקליפים משוחררים תחילה בטיקטוק ולאחר מכן ביוטיוב.
ב-19 במאי 2011, אילומיניישן הודיעה שהיא תעבוד עם סרטי יוניברסל על יצירת "Despicable Me Minion Mayhem", אטרקציה תלת-ממדית בפארקי יוניברסל באורלנדו, הוליווד ואוסקה.
האטרקציה נפתחה רשמית ב-2 ביולי 2012 באורלנדו, ב-12 באפריל 2014 בהוליווד וב-21 באפריל 2017 באוסקה.
אף על פי שתאריך הפתיחה תוכנן ל-27 במרץ 2020, הוא נדחה עד להודעה חדשה עקב פריצת COVID-19 בקליפורניה, ובסופו של דבר נפתח ב-8 באפריל 2021.
סרט תאריך יציאה עתידיסופר מריו גלקסי – הסרט 3 באפריל 2026 מיניונים ומפלצות 1 ביוני 2026
סרט בדיבובו של פארל ויליאמס
החיים הסודיים של חיות המחמד 3
אילון זרמון (נולד ב-22 באוקטובר 1964) הוא פרסומאי ואיש עסקים ישראלי.
זרמון נולד בירושלים וגדל בגבעה הצרפתית.
זרמון הוא השני במשפחה בת ארבעה ילדים.
אימו אילנה עבדה כמורה למתמטיקה, ואביו יעקב היה אח פסיכיאטרי.
בצה"ל שירת בגדוד 202 של הצנחנים, סיים קורס קציני חי"ר והשתחרר אחרי שירות צבאי של ארבע שנים, מתוכן שנה בשירות קבע.
זרמון היה נשוי לדרורית ברזילי, אחותה של טירנית ברזילי שהייתה נשואה לשחקן יעקב כהן.
בתו הבכורה היא כוכבת הרשת והריאליטי דנה זרמון.
ביולי 2025 השתתף יחד עם בתו דנה זרמון ב-MKR המטבח המנצח: VIP עונה 6.
בכיתה ה' החל זרמון לנגן בקלרינט בתזמורת הנוער של ירושלים, ומכיתה ח' שימש כסולן של התזמורת הארצית המקובצת, במסגרתה נפגשו מדי קיץ טובי הנגנים הצעירים בישראל עם מנצח מחו"ל.
במקביל למוזיקה שיחק כשוער בקבוצת הנוער של בית"ר ירושלים בכדורגל.
בגיל 16 פנו אל זרמון מהתזמורת הפילהרמונית הישראלית והאקדמיה למוסיקה ולמחול בירושלים כדי שיעשה בגרות מקוצרת, תואר ראשון במוזיקה וינגן במקביל בתזמורת הפילהרמונית.
הוא היה הנגן הצעיר ביותר עד אז בפילהרמונית, ובנוסף ניגן על קלרינט בחמישייה הקאמרית של האקדמיה למוזיקה.
כעבור שנה פרש מהפרויקט והקים להקת רוק בשם "בלי בס", בה ניגן על סקסופון.
זרמון כתב את מילות השירים והלחין אותם, ושירה של הלהקה, "סהרה", זכה בפסטיבל להקות הרוק של ירושלים שנערך בימק"א.
בשנת 2012 הוציא אלבום בשם "אורגניזם", בו כתב והלחין את כל השירים.
מפיק האלבום הוא עופר מאירי.
האלבום כולל עשרה שירים והשתתפו בו טל גורדון, כפיר בן ליש ולימור שרוני.
ניגנו בו הלהקות איזבו ומטרופולין.
ב-1987, הוציא זרמון יחד עם העיתונאי מוטי בסוק חוברת על בית"ר ירושלים.
החוברת חולקה בחינם ומומנה ממכירת שטחי פרסום.
הוא עבר להתגורר בתל אביב וב-1990, בגיל 26, יסד את "זרמון פרסום ושיווק", בין לקוחותיו היו סיטרואן, קודאק, סטודיו סי, מפעל הפיס, מלון הנסיכה אילת, שופרסל, אפריקה ישראל ומגדל אחזקות ביטוח ופיננסים.
בשנת 1999 זרמון צירף את הדר גולדמן והפכו לשותף, המשרד נקרא מעתה "פרסום זרמון גולדמן".
בשנים 2010-2003, המשרד דורג בין המקומות ה-9 ל-11 בישראל בדירוג משרדי הפרסום שערכה קבוצת יפעת.
בין לקוחותיהם נמנו בסט ביי, AIG, אלקטרה מוצרי צריכה, Investec, טאוור רקורדס, פייזר, וואלה, בורגראנץ', מגדלי עזריאלי, טרה, הד ארצי, תדיראן, חברת החשמל לישראל וסוני מובייל.
זרמון וגולדמן פרצו לתודעה הישראלית בעזרת מסעות פרסום אגרסיביים ופרובוקטיביים.
הקמפיינים המפורסמים ביותר היו לפוקס עם בר רפאלי ויעל בר-זוהר, לד"ר פישר עם יעל אבקסיס, ל-AIG עם אבי קושניר, לאירוקה עם סנדי בר, לאפריל עם אסתי גינזבורג, לוואלה ולסיטרואן.
כשהרשות השנייה לטלוויזיה ולרדיו פסלו רבים מהקמפיינים, מה שהוביל את המשרד לעתירות בבג"ץ נגד הרשות השנייה.
ב-2002 הקדיש מוסף העיתון "הארץ" כתבת שער לזוג הפרסומאים, שהפכו את הפרובוקציה לשיטה.
בכתבה נטען שהם ניסו למצב עצמם כנועזים, צעירים, ליברליים ויצירתיים, תוך שהם משתמשים בפרסומות ברמיזות מיניות וגזעניות, וקוטפים תוך כדי כך פרסי פרסום רבים.